Plan- og Miljøudvalg afslog ansøgning om at opføre en tilbygning, men forventer nyt forslag

Redningshuset ved Ruths Hotel i Gammel Skagen skal bevares og fortsat være et synligt indslag i bybilledet. Derfor har plan- og miljøudvalget afslået en ansøgning om tilladelse til at opføre en tilbygning, som delvis ville skjule redningshuset set fra vest. - Når vi har historiske huse, så skal vi også værne om dem, siger formanden for plan- og miljøudvalget, John Christensen til nordjyske.dk. Redningshuset, der er klassificeret som bevaringsværdig bygning i kategori 2, er i stærkt forfald. Nyt forslag i skuffend Ejeren vil gerne have lov til - samtidig med en restaurering - at opføre en tilbygning på 62 kvadratmeter, diskret opført med sorttjærede træfacader. De to huse skulle efter arkitektens forslag bindes sammen med en glasgang. Selve redningshuset anvendes i dag som galleri. -  Jeg tror, han også har andre ideer, så vi får et nyt forslag, siger John Christensen.